અમદાવાદ: ગુજરાત પોલીસમાં ત્રણ વર્ષ બાદ ભરતી પ્રક્રિયા હાથ ધરી ૮૫૦૦ જેટલા પોલીસકર્મીઓની ભરતી કરાઈ છે. ભરતી કરાયા બાદ પણ હાલમાં શહેર પોલીસમાં ૩૦૦ જેટલા પીએસઆઈની ઘટ છે. જ્યારે શહેરમાં બનતા ગુનાઓના ભેદ ઉકેલવામાં મહત્ત્વનો ભાગ ભજવતી એજન્સી ક્રાઈમ બ્રાન્ચમાં મહેકમ કરતાં ઓછા પીઆઈ ફરજ બજાવી રહ્યા છે. દુકાળમાં અધિક માસ હોય તેમ પીએસઆઈ ટુ પીઆઈનાં પ્રમોશન આવી રહ્યાં છે ત્યારે ફરી ૩૦૦ પીએસઆઈની ઘટ ઊભી થઈ છે.